Oficiālais Vēstnesis L 299 , 04/11/1997 Lpp. 0042 - 0046



Komisijas Lēmums (1997. gada 14. oktobris) par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz ražojumiem mūra darbiem un ar tiem saistītajiem ražojumiem (Dokuments attiecas uz EEZ) (97/740/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem [1], kas grozīta ar Direktīvu 93/68/EEK [2], un jo īpaši tās 13. panta 4. punktu, tā kā Komisijai atbilstīgi 13. panta 3. punktam Direktīvā 89/106/EEK par ražojumu atbilstības apliecināšanu no divām procedūrām jāizvēlas "vismazāk apgrūtinošā procedūra, kas ir droša"; tā kā tas nozīmē, ka jālemj, vai attiecīgajam ražojumam vai ražojumu grupai ražošanas procesa kontroles sistēma, par kuru atbild izgatavotājs, ir nepieciešams un pietiekams nosacījums atbilstības apliecināšanai, vai arī tādu iemeslu dēļ, kuri saistīti ar atbilstību 13. panta 4. punktā minētajiem kritērijiem, jāiesaistās apstiprinātai sertifikācijas iestādei; tā kā 13. panta 4. punkts paredz, ka šādi noteikta procedūra jānorāda pilnvarojumos un tehniskajās specifikācijās; tā kā tādēļ vēlams definēt ražojumu vai ražojumu grupas jēdzienu, ko lieto pilnvarojumos un tehniskajās specifikācijās; tā kā abas procedūras, kas paredzētas 13. panta 3. punktā, ir sīki aprakstītas Direktīvas 89/106/EEK III pielikumā; tā kā tādēļ skaidri jāprecizē metodes, ar kurām abas procedūras jāīsteno, ņemot vērā III pielikumu, attiecībā uz katru ražojumu vai ražojumu grupu, jo III pielikums dod priekšroku dažām sistēmām; tā kā procedūra, kas minēta 13. panta 3. punkta a) apakšpunktā, atbilst sistēmām, kuras norādītas pirmajā iespējā bez pastāvīgas uzraudzības, un III pielikuma 2. punkta ii) apakšpunkta otrajā un trešajā iespējā, un procedūra, kas minēta 13. panta 3. punkta b) apakšpunktā, atbilst sistēmām, kuras norādītas III pielikuma 2. punkta i) apakšpunktā, un III pielikuma 2. punkta ii) apakšpunkta pirmajā iespējā ar pastāvīgu uzraudzību; tā kā šajā lēmumā paredzētie pasākumi ir saskaņā ar Būvniecības pastāvīgās komitejas atzinumu, IR PIEŅĒMUSI ŠO LĒMUMU. 1. pants Šā lēmuma I pielikumā noteikto ražojumu un ražojumu grupu atbilstību apliecina ar procedūru, kurā ražošanas procesa kontroles sistēma, par ko atbild tikai izgatavotājs, nodrošina, ka ražojums atbilst attiecīgajām tehniskajām specifikācijām. 2. pants Šā lēmuma I pielikumā noteikto ražojumu atbilstību apliecina ar procedūru, kurā papildus ražošanas procesa kontroles sistēmai, ko izmanto izgatavotājs, ražošanas kontroles vai paša ražojuma novērtēšanā un uzraudzībā iesaistīta apstiprināta sertifikācijas iestāde. 3. pants Atbilstības apliecināšanas procedūru, kas noteikta II pielikumā, norāda pilnvarojumos izstrādāt saskaņotos standartus. 4. pants Šis lēmums ir adresēts dalībvalstīm. Briselē, 1997. gada 14. oktobrī Komisijas vārdā — Komisijas loceklis Martin Bangemann [1] OV L 40, 11.2.1989., 12. lpp. [2] OV L 220, 30.8.1993., 1. lpp. -------------------------------------------------- I PIELIKUMS Ražojumi mūra darbiem un ar tiem saistītie ražojumi - Mūra darbiem paredzēti II kategorijas elementi izmantošanai sienās, balstos un šķērssienās, - mūra darbiem paredzēti īpaši II kategorijas elementi ar iekļautiem termoizolācijas materiāliem izmantošanai sienās un šķērssienās, kas nav minēti II pielikumā, - rūpnieciski ražotas noteiktas mūra darbiem paredzētas javas izmantošanai sienās, balstos un šķērssienās, - rūpnieciski ražotas iekšējā/ārējā apmetuma javas izmantošanai sienās, balstos, šķērssienās un griestu segumos un - stieples saites, savilces siksnas, griestu sijas kronšteini, balsteņi, balstošie stūri, horizontālo šuvju armatūra un pārsedzes iekļaušanai sienās, balstos, šķērssienās un griestu segumos. -------------------------------------------------- II PIELIKUMS Ražojumi mūra darbiem un ar tiem saistītie ražojumi - Mūra darbiem paredzēti I kategorijas elementi izmantošanai sienās, balstos un šķērssienās, - mūra darbiem paredzēti īpaši I un II kategorijas elementi ar iekļautiem termoizolācijas materiāliem, kas atbilst A, B vai C Eiroklasei un kam degamība vai nu var mainīties ražošanas procesā (parasti tādi, kas izgatavoti no degošām izejvielām), vai arī mainās, pievienojot noteiktas aktīvas vielas, tādas kā vielas, kas samazina degamību, izmantošanai sienās un šķērssienās, attiecībā uz kurām piemēro degamības noteikumus, taču tikai tad, ja šis materiāls var tikt pakļauts uguns iedarbībai tā galīgās izmantošanas stāvoklī, un - uzņēmumā ražotas mūra darbiem paredzētas javas izmantošanai sienās, balstos un šķērssienās. -------------------------------------------------- III PIELIKUMS RAŽOJUMU GRUPA RAŽOJUMI MŪRA DARBIEM UN AR TIEM SAISTĪTIE RAŽOJUMI (1/3) Atbilstības apliecināšanas sistēmas Attiecībā uz turpmāk norādītajiem ražojumiem un mērķiem, kam tie paredzēti, CEN/Cenelec attiecīgajos saskaņotajos standartos jāprecizē šādas atbilstības apliecināšanas sistēmas: Sistēma 2+: sk. Direktīvas 89/106/EEK III pielikuma 2. punkta ii) apakšpunktu, pirmo iespēju, kur apstiprinātas iestādes uzdevums ir ražošanas procesa kontroles sertifikācija. 4. sistēma: sk. Direktīvas 89/106/EEK III pielikuma 2. punkta ii) apakšpunktu, trešo iespēju. Ražojums(-i) | Paredzētais(-ie) mērķis(-i) | Rādītājs(-i) vai klase(-s) | Atbilstības apliecināšanas sistēma(-s) | Mūra darbiem paredzēti I kategorijas elementi | izmantošanai sienās, balstos un šķērssienās | — | 2+ | Rūpnieciski ražotas mūra darbiem paredzētas javas | Mūra darbiem paredzēti II kategorijas elementi | izmantošanai sienās, balstos un šķērssienās | — | 4 | Rūpnieciski ražotas noteiktas mūra darbiem paredzētas javas | Uzņēmumā ražotas iekšējā/ārējā apmetuma javas | izmantošanai sienās, balstos, šķērssienās un griestu segumos | 3. sistēma: sk. Direktīvas 89/106/EEK III pielikuma 2. punkta ii) apakšpunktu, otro iespēju. Ražojums(-i) | Paredzētais(-ie) mērķis(-i) | Rādītājs(-i) vai klase(-s) | Atbilstības apliecināšanas sistēma(-s) | Stieples saites, savilces siksnas, griestu sijas kronšteini, balsteņi, balstošie stūri, horizontālo šuvju armatūra un pārsedzes | izmantošanai sienās un šķērssienās | — | 3 | Sistēmas specifikācijai jābūt tādai, lai to varētu īstenot pat tad, ja nav jānosaka kāda rādītāja efektivitāte tāpēc, ka vismaz vienai dalībvalstij vispār nav regulējuma attiecībā uz šo rādītāju (sk. Direktīvas 89/106/EEK 2. panta 1. punktu un, attiecīgā gadījumā, skaidrojošo dokumentu 1.2.3. noteikumu). Minētajos gadījumos šāda rādītāja pārbaudi nedrīkst piemērot izgatavotājam, ja tas šajā ziņa nevēlas ražojuma rādītājus uzrādīt. RAŽOJUMU GRUPA RAŽOJUMI MŪRA DARBIEM UN AR TIEM SAISTĪTIE RAŽOJUMI (3/3) Atbilstības apliecināšanas sistēmas Attiecībā uz turpmāk norādītajiem ražojumiem un mērķiem, kam tie paredzēti, CEN/Cenelec attiecīgajos saskaņotajos standartos jāprecizē šādas atbilstības apliecināšanas sistēmas: 1. sistēma: sk. Direktīvas 89/106/EEK III pielikuma 2. punkta i) apakšpunktu bez paraugu kontroltestēšanas. 3. sistēma: sk. Direktīvas 89/106/EEK III pielikuma 2. punkta ii) apakšpunktu, otro iespēju. 4. sistēma: sk. Direktīvas 89/106/EEK III pielikuma 2. punkta ii) apakšpunktu, trešo iespēju. Ražojums(-i) | Paredzētais(-ie) mērķis(-i) | Rādītājs(-i) vai klase(-s) (degamība) | Atbilstības apliecināšanas sistēma(-s) | Mūra darbiem paredzētie elementi ar iekļautiem termoizolācijas materiāliem, kas likti uz virsmas, kura var tikt pakļauta uguns iedarbībai | izmantošanai sienās un šķērssienās, attiecībā uz kurām piemēro degamības noteikumus | A, B vai C | 1 | A, B vai C | 3 | D, E vai F | 4 | --------------------------------------------------